Document ID: 32012D0142
Publication Date: 2012-02-14

Content:
32012D0142
L 071/1
SLUŽBENI LIST EUROPSKE UNIJE
14.02.2012.
ODLUKA VIJEĆA
od 14. veljače 2012.
o pristupanju Europske Unije Pravilniku br. 29 Gospodarske komisije Ujedinjenih naroda za Europu o jedinstvenim odredbama koje se odnose na homologaciju vozila u pogledu zaštite putnika u kabini teretnog vozila
(Tekst značajan za EGP)
(2012/142/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Odluku Vijeća 97/836/EZ od 27. studenoga 1997. s namjerom pristupanja Europske zajednice Sporazumu Gospodarske komisije Ujedinjenih naroda za Europu u pogledu donošenja jedinstvenih tehničkih propisa za vozila na kotačima, opremu i dijelove koji se mogu ugraditi u vozila na kotačima i/ili se mogu upotrebljavati na njima i uvjeta za uzajamno priznavanje homologacija dodijeljenih na temelju tih propisa („revidirani Sporazum iz 1958.”), a posebno njezin članak 3. stavak 3. i članak 4. stavak 2. drugu alineju (1),
uzimajući u obzir prijedlog Europske komisije,
uzimajući u obzir suglasnost Europskog parlamenta (2),
budući da:
(1)
Standardizirani zahtjevi Pravilnika br. 29 Gospodarske komisije Ujedinjenih naroda za Europu (UNECE) o jedinstvenim odredbama koje se odnose na homologaciju vozila u pogledu zaštite putnika u kabini teretnog vozila (3) („UNECE Pravilnik br. 29”) imaju za cilj ukloniti tehničke prepreke u trgovini motornim vozilima između ugovornih stranaka revidiranog Sporazuma iz 1958. i osigurati visoku razinu sigurnosti i zaštite putnika u vozilu.
(2)
Na dan pristupanja revidiranom Sporazumu iz 1958. Unija je pristupila ograničenom broju UNECE Pravilnika koji su navedeni u Prilogu II. Odluci 97/836/EZ; UNECE Pravilnik br. 29 nije bio uključen na taj popis.
(3)
S obzirom na naknadne izmjene UNECE Pravilnika br. 29. i Uredbe (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (4), u skladu s kojom Unija mora uzeti u obzir UNECE Pravilnik br. 29., taj UNECE Pravilnik treba postati dio sustava EU homologacije tipa za motorna vozila,
DONIJELO JE OVU ODLUKU:
Članak 1.
Pravilnik br. 29 Gospodarske komisije Ujedinjenih naroda za Europu o jedinstvenim odredbama koje se odnose na homologaciju vozila u pogledu zaštite putnika u kabini teretnog vozila ovime se odobrava.
Članak 2.
Pravilnik br. 29 Gospodarske komisije Ujedinjenih naroda za Europu o jedinstvenim odredbama koje se odnose na homologaciju vozila u pogledu zaštite putnika u kabini teretnog vozila postaje dio sustava EU homologacije tipa za motorna vozila.
Članak 3.
Ova Odluka stupa na snagu sljedećeg dana od dana objave u Službenom listu Europske unije.
Članak 4.
Komisija o ovoj Odluci obavješćuje Glavnog tajnika Ujedinjenih naroda.
Sastavljeno u Bruxellesu 14. veljače 2012.

EuroVoc Classification:
Level 1 (Primary): 100147
100158
100154
100162
Level 2 (Secondary): 100237
100239
100261
100285
100194
100238
Level 3 (Tertiary): 3584
2015
3641
2179
2494
4539
All Tags: 1252
3649
4033
4654
4658
811
8386